Diari Oficial de la Generalitat Valenciana


Sumari del DOGV 6714, del 15-02-2012 (2012/1438)

RESOLUCIÓ de 10 de febrer de 2012, del rector de la Universitat Politècnica de València per la qual s'efectua la delegació de competència i de signatura en la vicegerenta - cap de servei de Recursos Humans.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6714

Data del DOGV
:   15-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1438


Data del document
:   10-02-2012

Organisme emissor
:   Universitat Politècnica de València

Tipus de document
:   Resolució

RESOLUCIÓ de 10 de febrer de 2012, del rector de la Universitat Politècnica de València per la qual s'efectua la delegació de competència i de signatura en la vicegerenta - cap de servei de Recursos Humans. [2012/1438]  
Mitjançant la Resolució de 22 de setembre de 2009 es va efectuar una delegació de competència i de signatura en determinats òrgans unipersonals de la Universitat, que va ser publicada en el Diari Oficial de la Comunitat Valenciana número 6113, de 30 de setembre de 2009.  
Prenent en consideració la reorganització de la gestió dels recursos humans de la Universitat, es fa necessari el canvi de delegació de competències i de signatura en aquesta àrea.  
Per tot això, fent ús de les facultats conferides en els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 51 del Decret 182/2011, de 25 de novembre, del Consell de la Generalitat, pel qual s'aproven els Estatuts de la Universitat Politècnica de València i la resta de disposicions d'aplicació general, aquest Rectorat ha resolt:  
  
Primer  
Delegar en la vicegerenta - cap de servei de Recursos Humans de la Universitat Politècnica de València, dins de l'àmbit del personal d'administració i serveis, les competències i funcions que els Estatuts de la Universitat i la resta de legislació aplicable atribueix al rector en les matèries següents:  
· Llicències, permisos i vacances.  
· Convocatòries de formació de personal i admissió i resolució de permisos i llicències relacionades amb la formació.  
· Convocatòries d'intercanvis internacionals i admissió i resolució de permisos i llicències relacionades amb els intercanvis.  
· Convocatòries i concessió d'ajudes a la formació.  
· Reconeixement de triennis i serveis previs.  
· Reconeixement de grau personal.  
  
Segon  
Atenent els límits establits en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, delegar la signatura en la vicegerenta - cap de servei de Recursos Humans de la Universitat Politècnica de València de totes les resolucions i els actes administratius, en matèria de gestió de personal d'administració i serveis, a excepció de:  
  
· Convocatòries d'accés i provisió de llocs de treball de personal funcionari de carrera i de personal laboral fix.  
· Contractació de personal laboral fix i nomenament de personal funcionari de carrera.  
· Règim disciplinari.  
· Situacions administratives.  
Així mateix, se li delega la signatura per als contractes laborals temporals del personal d'administració i serveis i del personal d'investigació.  
  
Tercer  
La present resolució deroga el punt primer apartat b i el segon apartat d de la Resolució de 22 de setembre de 2009 del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals d'aquesta universitat (DOCV número 6113, de 30 de setembre de 2009).  
  
Quart  
La present resolució s'ha de publicar en el Diari Oficial de la Comunitat Valenciana i en el Butlletí Oficial de la Universitat Politècnica de València, i entra en vigor el dia 1 de març de 2012 .  
  
Valencia, 10 de febrer de 2012.- El rector de la Universitat Politècnica de València: Juan Juliá Igual.